भारतातील प्राचीन काळातील ‘गुरूकुल’ परंपरेमध्ये वेद, ज्योतिष, खगोलशास्त्रांबरोबर भाषेच्या विकासाकडे विशेष लक्ष दिले जात होते. गुरूकुल पद्धतीत “सकल लिपी ज्ञान” या अभ्यासक्रमात देवनागरी, द्रविडी, इत्यादी भाषांचा विकास कसा होईल याची काळजी घेतली जायची. वेगवेगळ्या प्रांतांतील भाषांचाही अभ्यास केला जात असे, त्यामध्ये “ओड्र लिपी” चाही समावेश होता. ओड्र लिपीचा विकास व जतन ओड्र साम्राज्यातच झाला. कालप्रवाहात वडार (ओड्र) जमातीचे भारतभर स्थलांतर झाले.